CELEX: 32016R1929
Language: da
Date: 2016-11-04 00:00:00
Title: Kommissionens gennemførelsesforordning (EU) 2016/1929 af 4. november 2016 om godkendelse af Bacillus thuringiensis subsp. kurstaki, serotype 3a3b, stamme ABTS-351 som et aktivstof til anvendelse i biocidholdige produkter af produkttype 18 (EØS-relevant tekst )

5.11.2016   
            
            
               DA
            
            
               Den Europæiske Unions Tidende
            
            
               L 299/26
            
         KOMMISSIONENS GENNEMFØRELSESFORORDNING (EU) 2016/1929
   af 4. november 2016
   om godkendelse af Bacillus thuringiensis subsp. kurstaki, serotype 3a3b, stamme ABTS-351 som et aktivstof til anvendelse i biocidholdige produkter af produkttype 18
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 90, stk. 2, og
   ud fra følgende betragtninger:
   
               (1)
            
            
               Frankrig modtog den 30. januar 2013 en ansøgning i overensstemmelse med artikel 11, stk. 1, i Europa-Parlamentets og Rådets direktiv 98/8/EF (2) om optagelse af aktivstoffet Bacillus thuringiensis subsp. kurstaki, serotype 3a3b, stamme ABTS-351 i direktivets bilag I til anvendelse i produkter af produkttype 18, insekticider, acaricider og produkter til bekæmpelse af andre leddyr, som defineret i direktivets bilag V, hvilket svarer til produkttype 18 som defineret i bilag V til forordning (EU) nr. 528/2012.
            
         
               (2)
            
            
               Frankrig fremsendte vurderingsrapporten sammen med sine henstillinger den 29. maj 2015 i overensstemmelse med artikel 90, stk. 2, i forordning (EU) nr. 528/2012.
            
         
               (3)
            
            
               Udvalget for Biocidholdige Produkter fremsatte den 16. februar 2016 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.
            
         
               (4)
            
            
               Det fremgår af udtalelsen, at biocidholdige produkter af produkttype 18, som indeholder Bacillus thuringiensis subsp. kurstaki, serotype 3a3b, stamme ABTS-351, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.
            
         
               (5)
            
            
               Derfor bør Bacillus thuringiensis subsp. kurstaki, serotype 3a3b, stamme ABTS-351 godkendes til anvendelse i biocidholdige produkter af produkttype 18, forudsat at visse specifikationer og betingelser er opfyldt.
            
         
               (6)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE FORORDNING:
   Artikel 1
   
      Bacillus thuringiensis subsp. kurstaki, serotype 3a3b, stamme ABTS-351 godkendes som et aktivstof til anvendelse i biocidholdige produkter af produkttype 18 med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. november 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).
   
      BILAG
      
                  Almindeligt anvendt navn
               
               
                  IUPAC-navn
                  Identifikationsnr.
               
               
                  Aktivstoffets minimumsrenhedsgrad (1)
                  
               
               
                  Godkendelsesdato
               
               
                  Udløbsdato for godkendelsen
               
               
                  Produkttype
               
               
                  Særlige betingelser
               
            
                  
                     Bacillus thuringiensis subsp. kurstaki, serotype 3a3b, stamme ABTS-351
               
               
                  Ikke relevant
               
               
                  Ingen relevante urenheder
               
               
                  1. marts 2017
               
               
                  28. februar 2027
               
               
                  18
               
               
                  Godkendelserne af biocidholdige produkter meddeles på følgende betingelser:
                  
                              1)
                           
                           
                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                           
                        
                              2)
                           
                           
                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på:
                              
                                          a)
                                       
                                       
                                          erhvervsmæssige brugere
                                       
                                    
                                          b)
                                       
                                       
                                          den almindelige befolkning, der eksponeres for aerosolspredning
                                       
                                    
                                          c)
                                       
                                       
                                          jordbunden, når produktet anvendes inden regn.
                                       
                                    
                        
            
         (1)  Renheden som angivet i denne kolonne er det minimum af renheden af aktivstoffet, der er blevet vurderet efter artikel 90, stk. 2, i forordning (EU) nr. 528/2012. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.